गौड़ सिटी 2 गाज़ियाबाद में सीता रसोई द्वारा हजारों जरूरतमंदों को भोजन कराया जा रहा है।

मदरलैंड संवाददाता, ग़ाज़ियाबाद

आज पूरा देश कोरोना बीमारी की महामारी से जूझ रहा है, इस बीमारी ने लोगों के जीने का ढंग, सोचने का तरीक़ा और काम करने की पद्धति को पूरी तरह से बदल दिया है.

एक ओर जहां सरकार और राजनीतिक संगठन अपनी अपनी ओर से ज़रूरतमंदो की हर सम्भव सहायता कर रहे हैं वहीं दूसरी ओर सोसायटी और वहाँ के लोग इस महामारी में जो सम्भव हो पा रहा है उतना सहयोग बढ़ चढकर कर रहे हैं।

ऐसी ही एक कहानी है ग्रेटर नॉएडा वेस्ट की 11 एवेन्यू गौर सिटी 2 और वहां के निवासियों की, इस सोसायटी के लोगों ने जहाँ भाजपा द्वारा संचालित माँ सीता रसोई जो हज़ारों लोगों को रोज़ भोजन मुहैया करा रही है को भरपूर आर्थिक सहायता तो दी ही उसके साथ साथ अपने स्तर पर सैकड़ों जरूरतमंदों तक रोज़ राशन भी पहुँचा रहे हैं. इतना ही नहीं जब निवासियों ने राशन बाँटने के दौरान देखा कि काफी गरीब लोग ऐसे भी हैं जिनके पास चेहरा ढकने को मास्क नहीं हैं, तब सोसाइटी की महिलाओं ने घर पर ख़ुद मास्क बनाने का बीड़ा उठाया और रोज़ दो सौ से अधिक मास्क घर पर ही बनाये जा रहे हैं जिन्हें विभिन्न माध्यमों से ज़रूरतमंदो तक पहुँचाया जा रहा है।

इतना ही नहीं, पुलिसकर्मीयों के उत्साह को बढ़ाने के लिये महिलाएँ अपने घर से बना खाना भी पुलिस तक पहुँचा रही हैं ताकि इस संकट की घड़ी में उनका मनोबल ऊँचा बना रहे।

इस सभी व्यवस्था में मुख्य रूप से आशीष कुमार, अंशौल कुलश्रेष्ठ, जीतेन्द्र वर्मा, शशांक शर्मा,पूनम शर्मा, मधु गुप्ता, लक्ष्मी माहेश्वरी, अमन मिश्रा, राकेश शर्मा, विनय यादव, अंशुमन रावत, आलोक शर्मा, गौरव अरोरा समेत पूरी सोसायटी के लोग लगे हुए है।

आज 41 वे दिन माँ सीता रसोई द्वारा 1050पैकेट भोजन के वितरित किए गए। प्रारम्भ से अब तक कुल 95531 भोजन के पैकेट वितरित किए जा चुके हैंl ज्ञातब्य है कि यह कार्य आगे भी जारी रहेगा और हरेक जरूरतमंदों तक यथा संभव भोजन का प्रवंध किया जाएगा।

Click & Subscribe