11th एवेन्यू, गौर सिटी-2 की महिलाओं ने बढ़ाया कर्मचारियों का हौसला

GC11 गौर सिटी -2, ग्रेटर नोएडा वेस्ट की महिलाओं ने इस महामारी के बीच अपनी सोसाइटी के समस्त स्टाफ़ के मनोबल और हौसला को बनाये रखने के लिये पिछले तीन महीनों में तमाम उपाय किए, इसी क्रम में मंगलवार को निर्जला एकादशी के शुभ अवसर पर समस्त स्टाफ़ को पेय पदार्थ, अल्पाहार, साबुन और मास्क इत्यादि वितरित कर उनका हौसला बढ़ाया।

इसके अलावा महिलाओं ने अपने घरों में बड़ी संख्या में ज़रूरतमंदो के लिये मास्क बनाने का कार्य भी अनवरत जारी रखा हुआ है, और कुछ दिन पहले GC11 की महिलाओं द्वारा बनाये गए मास्क श्री मुनीश सिंह जी (SHO बिसरख थाना) को सौंपे गए थे ताकि वो मास्क जरूरतमंदो तक पहुँच सकें। SHO श्री मुनीश सिंह जी ने मास्क को स्वीकार करते हुए ना सिर्फ मास्क की गुणवत्ता की तारीफ की बल्कि महिलाओं का आभार भी प्रकट किया।

इन सभी नेक कार्यों में मुख्य रूप से पूनम शर्मा, मधु गुप्ता, रेणु श्रीवास्तव, लक्ष्मी माहेश्वरी, वंदना, शशिशेखर, विनय यादव, अमन मिश्रा ,आशीष कुमार, अंशुल कुलश्रेष्ठ, आलोक शर्मा, हरिंदर सिंह, आदि ने योगदान दिया।